
 29.9.2015
 BG
 Официален вестник на Европейския съюз
 L 252/24
 РЕГЛАМЕНТ ЗА ИЗПЪЛНЕНИЕ (ЕС) 2015/1729 НА КОМИСИЯТА
 от 28 септември 2015 година
 за одобряване на калиев сорбат като съществуващо активно вещество за използване в биоциди за продуктов тип 8
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
 като има предвид, че:
 (1)
 С Делегиран регламент (ЕС) No 1062/2014 на Комисията (2) е установен списък на съществуващите активни вещества, които трябва да бъдат оценени с оглед на евентуалното им одобряване за използване в биоциди. В посочения списък е включен калиевият сорбат.
 (2)
 На калиевия сорбат е направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 8 — консерванти за дърво, определен в приложение V към същата директива и отговарящ на продуктов тип 8 съгласно определението в приложение V към Регламент (ЕС) No 528/2012.
 (3)
 За оценяващ компетентен орган беше определена Германия и в съответствие с член 14, параграфи 4 и 6 от Регламент (ЕО) No 1451/2007 на Комисията (4) на 10 октомври 2010 г. тя представи на Комисията доклада за оценка, заедно със своите препоръки.
 (4)
 В съответствие с член 7, параграф 1, буква б) от Делегиран регламент (ЕС) No 1062/2014 на 4 декември 2014 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
 (5)
 Съгласно това становище може да се очаква, че биоцидите, използвани за продуктов тип 8 и съдържащи калиев сорбат, отговарят на изискванията на член 5 от Директива 98/8/ЕО, в случай че са спазени определени условия по отношение на използването му.
 (6)
 Поради това е целесъобразно калиевият сорбат да бъде одобрен за използване в биоциди за продуктов тип 8 при спазването на определени спецификации и условия.
 (7)
 Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
 (8)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Калиевият сорбат се одобрява като активно вещество за използване в биоциди за продуктов тип 8 при спазване на спецификациите и условията, посочени в приложението.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 септември 2015 година.
 За Комисията
 Председател
 Jean-Claude JUNCKER
 (1) ОВ L 167, 27.6.2012 г., стр. 1.
 (2) Делегиран регламент (ЕС) No 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди,